ചര്ച്ച നടന്നെന്നു വരുത്താന് ശ്രമമെന്ന് ഉമ്മന് ചാണ്ടി കോട്ടയം: ഡി.സി.സി. അധ്യക്ഷ നിര്ണയത്തില് സംസ്ഥാനത്തു ഫലപ്രദമായ ചര്ച്ച നടന്നില്ലെന്നു മുന് മുഖ്യമന്ത്രി ഉമ്മന് ചാണ്ടി. എന്നാല് ചര്ച്ച നടെന്നന്നു വരുത്തിത്തീര്ക്കാനും ശ്രമമുണ്ടായി. അക്കാര്യം കേന്ദ്ര നേതൃത്വത്തെ അറിയിച്ചിട്ടുണ്ട്. ഫലപ്രദമായ ചര്ച്ച നടന്നിരുന്നെങ്കില് ഇതിലും മികച്ചവരെ കണ്ടെത്താനാകുമായിരുന്നെന്നും കോട്ടയത്തെ പുതിയ ഡി.സി.സി. പ്രസിഡന്റ് നാട്ടകം സുരേഷിനെ ഒപ്പം നിര്ത്തി അദ്ദേഹംപറഞ്ഞു.കോട്ടയം, ഇടുക്കി ജില്ലകളുമായി ബന്ധപ്പെട്ട് തന്റെ പേര് അനാവശ്യമായി വലിച്ചിഴച്ചു. കോട്ടയത്തെ സംബന്ധിച്ച് പാനലാണു ചോദിച്ചത്. അതിനാല് നാട്ടകം സുരേഷ്, ഫില്സണ് മാത്യൂസ്, ജോമോന് ഐക്കര എന്നിവരുടെ പേരു നല്കി. പാനല് ചോദിച്ചതു കൊണ്ടാണ് മൂന്നു നേതാക്കളുടെ പേരു നല്കിയത്. ഒരാളുടെ പേര് ചോദിച്ചിരുന്നെങ്കില് ഒന്നുകൂടി ചര്ച്ച ചെയ്ത് എന്താകുമെന്നു തീരുമാനിക്കുമായിരുന്നു.മുതിര്ന്ന നേതാക്കളെ അവഗണിച്ചെന്നു പറയുന്നില്ല. മുതിര്ന്ന നേതാവ് ആരെന്ന്, ചര്ച്ച ചെയ്യുന്നവരാണു തീരുമാനിക്കേണ്ടത്. ഇവിടെ ചര്ച്ച ചെയ്ത് കുറെക്കാര്യങ്ങളില് യോജിപ്പുണ്ടാക്കുകയും തര്ക്കമുള്ള കാര്യങ്ങളില് ഹൈക്കമാന്ഡ് തീരുമാനമെടുക്കന്നതുമായിരുന്നു ഇവിടെയുണ്ടായിരുന്ന രീതി. അത് അവര്ക്കും എളുപ്പമായിരുന്നു. ഇപ്പോള് എല്ലാം കൂടി അങ്ങോട്ടു ചെന്നപ്പോഴാണ് പ്രശ്നങ്ങള് ഉണ്ടായത്. കോണ്ഗ്രസ് ജനാധിപത്യ പാര്ട്ടിയാണ്. വളരെയേറെ സ്വാതന്ത്ര്യം നല്കുന്നു. അത് ദുര്വിനിയോഗം ചെയ്യരുത് എന്നു മാത്രമേയുള്ളൂ. സസ്പെന്ഷന് ചെയ്യന്നതിനു മുമ്ബ് വിശദീകരണം ചോദിക്കുകയെന്നതാണു ജനാധിപത്യപരമായ രീതിയെന്ന് അദ്ദേഹം ചൂണ്ടിക്കാട്ടി.